钦定古今图书集成/明伦汇编/氏族典/第245卷 > 张庆之
## 钦定古今图书集成/明伦汇编/氏族典/第245卷 > 张庆之

按《尚友录》：“庆之字子善，其祖以武职入官，从建康徙
吴。父明，字子聪，器岸奇伟。庆之少有志操，为举子业。
逮长，弃不习，出入经史百氏，精思积年，拟《太元》作《测
灵》，又撰孔孟衍语。绝意仕进，好为山水之游，著《虎丘
赋》，因号海峰野逸。”仿五柳先生作《海峰遗民传》，以伯
夷、蒋诩、陶潜、司空图自况。且谓沉冥似海，峻厉似峰。
时人尚其狷介。初，文天祥知平江，庆之，齿诸生之列。
洎国亡，集杜诗，备述天祥平生大节。有《海峰文编》三
卷，并“《老子注》《测灵衍语》《续胡曾史咏》”行于世。